दिनै सालबारि बियाबाव सोरकारनि एस इउ पि डि आस’निनि गेजेरजों TCLCC सियारमेन आरो VCDC नि बेन्दोंआव थानाय बयनिख्रुबो गोरिब थाखोनि आयजो सि सुग्राफोरनो सिलाइ मेसिन राननानै होदों । मख’जाथावदि सालबारि बियाबनि TCLCC नि सियारमेन बिनद मसाहारिनि नुजाथिनायाव रुपाफुलि, बरफेना, रामसाटारि, घ’रामारा गासै गंब्रै VCDC नो आलादा आलादायै सिलाय मेसिनखौ राननानै होयो । बरफेना VCDC नो गासै 31 जोन आयजोनो , रामसाटारि VCDC आव गासै 32 जोन आयजोनो , घ’रामारा VCDC नो गासै 28 जोन आयजोनो आरो रुपाफुलि VCDC नो गासै 22 जोन आयजोनो सिलाइ मेसिनखौ राननानै होयो गासै 113 जोन आयजोनो बे सिलाइ मेसिनखौ राननानै होयो । बे सिलाइ मेसिनखौ राननाय हाबाफारियाव बाहागो लायो सालबारि TCLCC नि सियारमेन बिनद मसाहारि रुपाफुलि VCDC नि सियारमेन मानिक चन्द्र बर, बरफेना VCDC नि सियारमेन बाबुल बसुमतारी, रामसाटारि VCDC नि सियारमेन बिस्ति बसुमतारि आरो घ’रामारा VCDC नि सियारमेन राजेस नार्जारि , लाइमोन दैदेनगिरि सयत्य बर’ लोगोसे गोबां VCDC नि दैदेनगिरि आरो जिल्लानि दैदेनगिरि बिथांमोना बाहागो लाना हाबाफारिखौ जाफुंसार खालामो ।